Tønder Gymnasium

Tønder Gymnasium udbyder almen studentereksamen (STX) og hf-kursus i Tønder.

Der går 400-450 elever på Tønder Gymnasium, som beskæftiger cirka 50 undervisere. Gymnasiet tilbyder 6 studieretninger inden for STX og 3 HF-retninger. Gymnasiet har lang tradition for internationalt samarbejde, herunder omkring en særlig international klasse, hvor undervisningen foregik i samarbejde med det tyske gymnasium, Friedrich-Paulsen-Schule, der ligger i Nibøl, Slesvig-Holsten.

Geografisk ligger gymnasiet centralt i Tønder by på Astronom Hansensgade 9.

Tønder Gymnasium administrerer bl.a. Ida Maria Henrichsens Mindelegat, Den Sønderjydske Fonds Tønder-studenterlegat, Peter Carl Hansens Mindelegat og Tønder Statsskoles Elevforenings Legat-Fond.

Historie 
Gymnasiet blev oprettet i 1920 som Tønder Statsskole. I 1986 overgik gymnasiet fra staten til Sønderjyllands Amt og skiftede i samme ombæring navn til Tønder Gymnasium og HF. Skolen blev selvejende i 2007 og droppede i den forbindelse og HF i navnet, som nu blot er Tønder Gymnasium.
 
Fysisk består gymnasiet af fire store fløje samt en mindre tidligere administrationsbygning. Den ældste bygning er Vestfløjen, som foruden undervisningslokaler rummer skolens bibliotek, der ligger i den tidligere festsal, lærerværelset og en kantine. I forlængelse af den vestlige fløj ligger til hver sin side Nordfløjen og Sydfløjen. Den nordlige fløj rummer undervisningslokaler og en kælderkantine, mens Sydfløjen specielt huser de naturvidenskabelige undervisningslokaler.

Over for de tre fløje ligger Østfløjen, hvor skolen har sine musik- og idrætsfaciliteter.

Imellem Nord og Østfløjen ligger en mindre bygning, der oprindeligt husede administrationen og således blandt andet rektors kontor. I midten af 2000'erne blev administrationen flyttet over i Nordfløjen. Baggrunden for beslutningen var, at ledelsen kom tættere på skolens elever og undervisere i stedet for at have til huse i en afsondret bygning. Bygningen er nu ombygget til undervisningslokaler.

Alle bygninger omkranser en større gård, hvor der er parkeringsplads og udendørs opholdssteder.

Rektorer 
 Axel West (1920-1930)
 Jakob Randrup (1930-1954)
 Anders Feilberg Jørgensen (1954-1962)
 Hans Otto Jensen (1962-1982)
 Else Fynbo (1982-1997)
 Jesper Vildbrad (1997-2005)
 Jens Nielsen Gade (2005-2017)
 Anna Amby Frejbæk (2017-2022)
 Karl Jørgen Møller (2022-nu)

Kendte studenter 
 1927: Steffen Steffensen, Filolog
 1930: Elin Høgsbro Appel, politiker
 1936: Knud Fanø, rektor for Duborg-Skolen i Flensborg
 1943: Karin Birgitte Schack, hofdame
 ca. 1948: Karl-G Prasse, sprogforsker
 1964: Uffe Østergaard, professor ved Copenhagen Business School
 1966: Svend Andersen, professor dr. theol
 1966: Henrik Svane, politiker
 1976: Michael Falch, musiker og skuespiller
 1984: Klaus Petersen, professor Syddansk Universitet
 1986: René Skau Björnsson, politiker
 ca. 1987: Lars Gert Lose, dansk ambassadør
 1992- Jens Ringsmose, rektor Syddansk Universitet
 ca. 1996: Freya Christine Clausen, sangerinde
 2001: Stephanie Lose, politiker
 ca. 2012: Jannik Lorenzen, skuespiller
 2014:  Jacob Dinesen, musiker

Referencer

Eksterne henvisninger 
 Tønder Gymnasiums hjemmeside

Gymnasier i Danmark
Gymnasium
Etableret i 1920
Uddannelsesinstitutioner i Sønderjylland (i Danmark)